Johannes Olsen Misterosen

Johannes Olsen Misterosen (født 29. oktober 1884 i Rendalen, død 7. januar 1985) var en norsk gårdbruker som var NS-oppnevnt ordfører i Ytre Rendal januar–mai 1945. Han hadde tidligere vært varaordfører mens Ola Hole var ordfører; i 1945 byttet de roller. Han ble i 1947 dømt til 16 måneders tvangsarbeid for å ha vært medlem av NS og deltatt i Hirdens førerskole. 

Som ung gikk han på på Eidsvoll folkehøgskole, og han gikk på den flyttbare landbruksskolen i Nord-Østerdal da den var i Øvre Rendal 1906–07. Deretter bodde han resten av livet i heimbygda. Han var gårdbruker på Utstu/Øvre Kværnes, først sammen med faren, og fra 1914 alene. Han var ugift, angivelig fordi ungdomskjæresten Bergljot Viken døde som ung. I 1906 var han en av de første formennene i Ytre Rendal idrettslag. Han hadde også flere andre verv i bygdesamfunnet før 1940, blant annet i Bondepartiet.

Referanser 

Personer fra Rendalen kommune
NS-ordførere i Hedmark
Medlemmer av Nasjonal Samling
Nordmenn fra andre verdenskrig
Nordmenn dømt i landssvikoppgjøret etter krigen
Norske hundreåringer
Ordførere i Rendalen